钦定古今图书集成/方舆汇编/边裔典/第054卷 > 后汉
## 钦定古今图书集成/方舆汇编/边裔典/第054卷 > 后汉

### 顺帝永建四年冬十二月拘弥国遣使贡献

按《后汉书顺帝本纪》云云。按《西域传》，“拘弥国居宁
弥城，去长史所居柳中四千九百里，去洛阳万二千
八百里。领户二千一百七十三，口七千二百五十一，
胜兵千七百六十人。顺帝永建四年，于寘王放前杀
拘弥王兴，自立其子为拘弥王，而遣使者贡献于汉。
炖煌太守徐由上求讨之，帝赦于寘罪，令归拘弥国，
放”前不肯。

### 阳嘉元年炖煌太守徐由击于寘破之立拘弥王兴宗人成国为王

按《后汉书顺帝本纪》，不载按《西域传》：“阳嘉元年，徐
由遣疏勒王臣槃发二万人击于寘，破之，斩首数百
级，放兵大掠，更立兴宗人成国为拘弥王而还。”

### 灵帝熹平四年于寘攻拘弥破之戊己校尉发兵立拘弥侍子定兴为王

按：《后汉书灵帝本纪》，不载。按《西域传》，“熹平四年，于
寘王安国攻拘弥，大破之，杀其王，死者甚众。戊己校
尉、西域长史各发兵辅立拘弥侍子定兴为王。时人
众裁有千口。其国西接于寘，三百九十里。”